Neufchâteau (Bejgien)

Neufchâteau (wallonisch: Li Tchestea) is a bejgische Stod in da Region Wallonien.

 Geografie 

Neufchâteau liegt im Sidn vom Land in de Ardennen und bsteht aus da Keanstod sowia de Ortstei: Grandvoir, Grapfontaine, Hampiré, Longlier und Tournay. Brissl liegt uma 130 Kilometa noadwestli und de Stod Luxnbuag 55 Kilometa sidestli.

De nechstn Autobohobfoahtn san: Neufchâteau, Verlaine und Léglise on da A 4/E 411 bzw. E 25.

De Stod hod an Regionoibohhof on da Bohlinie Namur-Arlon.

De Flughäfn vo Charleroi, Luxnbuag und Lüttich san de nechstn Vakeahsflughäfn vo teiweis iwaregionoia Bedeitung.

 Gschicht 

Neolithische Megalithn  uma 2000 v. Kr. und a kejtische Nekropole aus da Zeid zwischn am 5. und 2. Joarhundad v. Kr., wejche in diesa Region gfundn worn san, bscheinign friahe menschliche Bsiedlung. Gallo-remischn Grobstättn und a kloane remische Villa zoang landwiatschoftliche Bsiedlung weahrnd'm 2. Jh. n. Kr. De Region woa in karolingischa Zeid voa oim ois Jogdgebiet gnutzt und is speali bsiedlt bliem weahnd'm gsomtn Middloita. A Dokument aus dem vo 1100 zoagt, doss oana vo de vuin kloana Weila in da Umgebung, Semel, on de Abtei vo Amdain (jetzt Saint-Hubert) vaschenkt worn is. Im Joar 1239 is des sejbe Doaf Tei vo da Herrschoft Neufchâteau worn und is zua gleichn Zeid on de Abtei vo Orval vaschenkt worn. Wia vui vo sei Nochboagebiet woa de Herrschoft vo Neufchâteau Tei vom Herzogtum Luxnbuag, innahoib vom Heilign Remischn Reich.

Ofongs vom Easchtn Wejdkriag hod om 22./23. August 1914 de Schlacht bei Neufchâteau stottgfundn.

 Im Netz 

 Offizielle Homepage der Stadt (französisch)


Kategorie:Ort in der Provinz Luxemburg